সহযোগ মন্ত্রক
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ সেন্ট্রাল রেজিস্ট্রার অফ কো-অপারেটিভ সোসাইটিজের  কার্যালয় কম্পিউটারচালিত করার কাজের অগ্রগতি পর্যালোচনা করেছেন
প্রধানমন্ত্রী শ্রী নরেন্দ্র মোদীর ‘সেহেকার সে সমৃদ্ধি’-র ভাবনা বাস্তবায়নের লক্ষ্যে সমবায় মন্ত্রক ২০২১ সালের জুলাইয়ে তার সূচনালগ্ন থেকেই সমবায় ক্ষেত্রে ব্যবসা সহায়ক পরিবেশ গড়ে তুলতে একাধিক পদক্ষেপ নিয়েছে
এইসব প্রয়াসের অঙ্গ হিসেবে সেন্ট্রাল রেজিস্ট্রার অফ কো-অপারেটিভ সোসাইটিজের  কার্যালয় কম্পিউটারচালিত করার উদ্যোগ নেওয়া হয়েছে, যার জেরে বহু’রাজ্যভিত্তিক সমবায় সমিতিগুলি  নতুন সমিতির নথিভুক্তিকরণ সহ তাদের যাবতীয় কাজ ডিজিটাল মাধ্যমে করতে পারবে
একটি সফটওয়ার ও পোর্টাল গড়ে তোলা হচ্ছে, যেগুলি ২০২৩ সালের ২৬ জুনের মধ্যে চালু করার লক্ষ্য নেওয়া হয়েছে
কেন্দ্রীয় স্বরাষ্ট্র ও সমবায় মন্ত্রী অমিত শাহ এই পোর্টালের উন্নত ব্যবহার ও বিশ্লেষণ সুনিশ্চিত করতে এই কাজে যুবসমাজকে যুক্ত করার নির্দেশ দিয়েছেন এবং সেই অনুযায়ী সিআরসিএস-এর পক্ষ থেকে একাধিক প্রতিযোগিতার আয়োজন করা হয়েছে
নতুন বহু’রাজ্যভিত্তিক সমবায় সমিতিগুলির নথিভুক্তিকরণ এবং বর্তমান সমিতিগুলির কাজ সহজ করতে কম্পিউটারচালিতকরণের এই প্রকল্প বিশেষ সহায়ক হবে
নতুন দিল্লি, ৭ জুন, ২০২৩
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ দিল্লিতে সেন্ট্রাল রেজিস্ট্রার অফ কো-অপারেটিভ সোসাইটিজের  কার্যালয় কম্পিউটারচালিত করার কাজের অগ্রগতি পর্যালোচনা করেছেন। বৈঠকে সমবায় সচিব, অতিরিক্তি সচিব এবং সমবায় মন্ত্রকের পদস্থ আধিকারিকরা উপস্থিত ছিলেন।
প্রধানমন্ত্রী শ্রী নরেন্দ্র মোদীর ‘সেহেকার সে সমৃদ্ধি’-র ভাবনা বাস্তবায়নের লক্ষ্যে সমবায় মন্ত্রক ২০২১ সালের জুলাইয়ে তার সূচনালগ্ন থেকেই সমবায় ক্ষেত্রে ব্যবসা সহায়ক পরিবেশ গড়ে তুলতে একাধিক পদক্ষেপ নিয়েছে। এইসব প্রয়াসের অঙ্গ হিসেবে সেন্ট্রাল রেজিস্ট্রার অফ কো-অপারেটিভ সোসাইটিজের  কার্যালয় কম্পিউটারচালিত করার উদ্যোগ নেওয়া হয়েছে, যার জেরে বহু’রাজ্যভিত্তিক সমবায় সমিতিগুলি  নতুন সমিতির নথিভুক্তিকরণ সহ তাদের যাবতীয় কাজ ডিজিটাল মাধ্যমে করতে পারবে। একটি সফটওয়ার ও পোর্টাল গড়ে তোলা হচ্ছে, যেগুলি ২০২৩ সালের ২৬ জুনের মধ্যে চালু করার লক্ষ্য নেওয়া হয়েছে।
পর্যালোচনা বৈঠকে শ্রী অমিত শাহ এই পোর্টালের উন্নত ব্যবহার ও বিশ্লেষণ সুনিশ্চিত করতে এই কাজে যুবসমাজকে যুক্ত করার নির্দেশ দিয়েছেন এবং সেই অনুযায়ী সিআরসিএস-এর পক্ষ থেকে একাধিক প্রতিযোগিতার আয়োজন করা হয়েছে। নতুন বহু’রাজ্যভিত্তিক সমবায় সমিতিগুলির নথিভুক্তিকরণ এবং বর্তমান সমিতিগুলির কাজ সহজ করতে কম্পিউটারচালিতকরণের এই প্রকল্প বিশেষ সহায়ক হবে।
কম্পিউটারচালিতকরণের প্রধান উদ্দেশ্যগুলি হল –
১) আবেদন জমা নেওয়া ও তার প্রক্রিয়াকরণ পদ্ধতি সম্পূর্ণ কাগজবিহীন করা
২) সফটওয়ারের মাধ্যমে স্বয়ংক্রিয়ভাবে এমএসসিএস আইন ও বিধিনিয়ম পালন
৩) ব্যবসা সহায়ক পরিবেশের উন্নতি
৪) ডিজিটাল যোগাযোগ
৫) স্বচ্ছ প্রক্রিয়াকরণ
৬) উন্নত বিশ্লেষণী ক্ষমতা ও পরিচালন সংক্রান্ত তথ্য ব্যবস্থা
কম্পিউটারচালিতকরণের কাজ ইতোমধ্যেই শুরু হয়েছে। সফটওয়ারের প্রথম সংস্করণটি নির্মিত হয়েছে বর্তমান এমএসসিএস আইন ও বিধিনিয়মের উপর নির্ভর করে। দ্বিতীয় সংস্করণে এমএসসিএস আইন ও বিধিনিয়মের প্রস্তাবিত সংশোধনগুলি অন্তর্ভুক্ত করা হবে। ব্যবহারকারীদের অভিজ্ঞতার উপর ভিত্তি করে প্রথম সংস্করণে কোনো খামতি ধরা পড়লে তাও সংশোধন করা হবে দ্বিতীয় সংস্করণে।
নতুন পোর্টালে যেসব বিভাগ থাকবে সেগুলি হল –
১) নিবন্ধীকরণ
২) আইনের উপধারার সংশোধন
৩) বার্ষিক রিটার্ন জমা দেওয়া
৪) আবেদন
৫) নিরীক্ষা
৬) পরিদর্শন
৭) অনুসন্ধান
৮) সালিশী
৯) ব্যবসা বন্ধ ও বিক্রি
এই সফটওয়ারের মাধ্যমে সিআরসিএস কার্যালয়ে জমা পড়া আবেদন/পরিষেবার জন্য অনুরোধগুলি নির্দিষ্ট সময়ের মধ্যে প্রক্রিয়াকরণ করা হবে। এর মধ্যে ওটিপি ভিত্তিক ব্যবহারকারী নথিভুক্তিকরণ, এনএসসিএস আইন ও বিধিনিয়ম মেনে চলা হচ্ছে কি না তার বৈধতা যাচাইকরণ, ভার্চুয়াল মাধ্যমে শুনানি, বৈদ্যুতিন মাধ্যমে নিবন্ধনের শংসাপত্র প্রদান ও অন্যান্য যোগাযোগ প্রভৃতির সংস্থান রয়েছে।
CG/SD/SKD
(